ליגת היהלום 2019

ליגת היהלום 2019 היא העונה העשירית של סבב ליגת היהלום, המורכב מ-14 תחרויות שונות, הראשונה שבהן ב-3 במאי 2019, והאחרונה שבהן ב-6 בספטמבר 2019.

תחרויות

אירועים מרכזיים

דוחא

שיא ליגת יהלום
דניאל סטול () שבר את שיא ליגת היהלום בזריקת דיסקוס לאחר שקבע בזריקה השלישית תוצאה של 70.56 מטר. גם בזריקה השנייה והשישית קבע תוצאות טובות יותר מהשיא הקודם שהיה שייך לפיוטר מלכובסקי () ועמד על 69.83 מטר.

שיא תחרות
קסטר סמניה () שברה את שיא התחרות בריצת 800 מטר לאחר שניצחה בתוצאה של 1:54.98 דקות.
דלילה מוחמד () שברה את שיא התחרות בריצת 400 מטר משוכות לאחר שניצחה בתוצאה של 53.62 שניות.

אירועים נוספים
הלן אובירי () ניצחה את גנזבה דיבאבה () בריצת 3000 מטר בתוצאה של 8:25.60 דקות לאחר סיום צמוד.

שנגחאי

שיא תחרות
עבד א-רחמאן סמבא () שבר את שיא התחרות בריצת 400 מטר משוכות לאחר שניצח בתוצאה של 47.28 שניות.
ביאטריס צ'פקואץ' () שברה את שיא התחרות בריצת 3000 מטר מכשולים, לאחר שניצחה בתוצאה של 9:04.53 שניות.
ליו וויוי ( סין) שברה את שיא התחרות בהטלת כידון, לאחר שניצחה בתוצאה של 66.89 מטר.

אירועים נוספים
נואה ליילס () עקף את כריסטיאן קולמן () באלפיות בודדות על קו הסיום בריצת 100 מטר. שניהם קבעו תוצאה של 9.86 שניות

סטוקהולם

שיא תחרות
רונקס קיפרוטו () שבר את שיא התחרות בריצת 10000 מטר לאחר שניצח בתוצאה של 26:50.16 דקות.

אירועים נוספים
אגנס טירופ () ניצחה בסיום צמוד בריצת 5000 מטר בתוצאה של 14:50.82 דקות, בריצה בה ההבדל בין המקום הראשון לתשיעי עמד על שלוש שניות בלבד.

רומא

שיא תחרות
מייקל נורמן () שבר את שיא התחרות בריצת 200 מטר לאחר שניצח בתוצאה של 19.70 שניות, שתי מאיות בלבד לפני בן ארצו נואה ליילס.
קונארד בוקובייצקי () שבר את שיא התחרות בהדיפת כדור ברזל, לאחר שניצח בתוצאה של 21.97 מטר.

אירועים נוספים
דונובן ברייזר () עקף את נייג'ל איימוס () על קו הסיום בריצת 800 מטר בדרך לניצחון בתוצאה של 1:43.63 דקות.
גנזבה דיבאבה () ניצחה את לורה מויר () בריצת 1500 מטר בתוצאה של 3:56.28 דקות.

אוסלו

שיא תחרות 
קרסטן ורהולם () שבר את שיא התחרות בריצת 400 מטר משוכות לאחר שניצח בתוצאה של 47.33 שניות, המהווה גם שיא אירופאי חדש.
נורה ג'רוטו () שברה את שיא התחרות בריצת 3000 מטר מכשולים לאחר שניצחה במפתיע את בת ארצה, שיאנית העולם ביאטריס צ'פקואץ' בתוצאה של 9:03.71 דקות.

אירועים נוספים 
כריסטיאן קולמן () ניצח בריצת 100 מטר לאחר שקבע את תוצאת השנה בעולם, 9.85 שניות, שיפור של מאית שנייה לתוצאת השנה הקודמת אותה הוא עצמו קבע, בנוסף לנואה ליילס ודיוויין אודודורו.
מרצ'ין לבנדובסקי () ניצח בריצת המייל בתוצאה של 3:52.34 דקות, תוצאת השנה בעולם.

רבאט

שיא ליגת היהלום 
פדריק דקרס () ניצח בזריקת הדיסקוס בשיא ליגת יהלום חדש של 70.78 מטר. הוא כמובן שבר גם את שיא התחרות בו החזיק פיוטר מלכובסקי הפולני (67.45 מטר), אך הוא לא היה היחיד; גם דניאל סטול השוודי (69.94 מטר) ולוקאס וויסהידינגר האוסטרי (68.14 מטר) עשו זאת.

שיא תחרות 
גנזבה דיבאבה () קבעה שיא תחרות חדש בריצת 1500 מטר, לאחר שניצחה בתוצאה של 3:55.47 דקות.
סנדי מוריס () שברה את שיא התחרות בקפיצה במוט לאחר שעברה גובה של 4.82 מטר, וניצחה בתחרות.
יאימה פרס () שברה את שיא התחרות בזריקת דיסקוס לאחר שניצחה בתוצאה של 68.28 מטר.
סרגיי שובנקוב הרוסי השווה את שיא התחרות בריצת 110 מטר משוכות, לאחר שניצח בתוצאה של 13.12 שניות.

סטנפורד

שיא ליגת היהלום 
דרלאן רומאני () שבר את שיא ליגת היהלום ואת שיא דרום אמריקה בהדיפת כדור ברזל לאחר שקבע תוצאה של 22.61 מטר. במהלך התחרות שיפר רומאני את שיאו האישי ב-61 סנטימטרים.
סיפאן חסן () שברה את שיא ליגת היהלום ואת השיא האירופאי בריצת 3000 מטר, לאחר שניצחה בתוצאה של 8:18.49 דקות. תוצאה זו הייתה הרביעית בטיבה בהיסטוריה, והטובה ביותר בעולם מאז שנת 1993. בנוסף אליה, גם קונסטנצה קלוסטרהאלפן הגרמנייה (8:20.07 דקות) ולטסנבט גידיי האתיופית (8:20.27) קבעו תוצאה טובה משיא ליגת היהלום הקודם, אותו קבעה הלן אובירי בשנת 2014 (8:20.68 דקות)

שיא תחרות 
ביאטריס צ'פקואץ' () שברה את שיא התחרות בריצת 3000 מטר מכשולים, לאחר שניצחה בתוצאה של 8:55.58 דקות.
מריה לאסיצקנה הרוסיה שברה את שיא התחרות בקפיצה לגובה, לאחר שעברה גובה של 2.04 מטר.
ראיי בנג'מין () שבר את שיא התחרות וקבע את תוצאת השנה בעולם בריצת 400 מטר משוכות לאחר שניצח בתוצאה של 47.16 שניות.
קסטר סמניה () שברה את שיא התחרות בריצת 800 מטר, לאחר שניצחה בתוצאה של 1:55.70 דקות.

אירועים נוספים 
כריסטיאן קולמן () שיפר בשנית את תוצאת השנה בעולם בריצת 100 מטר בה החזיק, לאחר שניצח בתוצאה של 9.81 שניות.

לוזאן

שיא תחרות 
נואה ליילס () שבר את שיא התחרות בריצת 200 מטר, בו החזיק יוסיין בולט, לאחר שניצח בתוצאה של 19.50 שניות. תוצאה זו דירגה את ליילס כאצן הרביעי בטיבו בכל הזמנים.
סלווה איד נאסר () שברה את שיא התחרות בריצת 400 מטר, לאחר שקבעה תוצאה של 49.17 שניות.
טימותי צ'ריוט () שבר את שיא התחרות בריצת 1500 מטר לאחר שקבע תוצאה של 3:28.77 דקות. יקוב אינגבריגטסן () שהגיע שני, קבע שיא אירופאי חדש לנוער (3:30.16 דקות).
פיוטר ליסק () שבר את שיא התחרות ואת תוצאת השנה בעולם בקפיצה במוט, לאחר שעבר גובה של 6.01 מטר.

מונקו

שיא עולם 
סיפאן חסן () שברה את שיא העולם בן 23 השנים של סווטלנה מסטרקובה בריצת מייל, לאחר שניצחה בתוצאה של 4:12.33 דקות. למעט שתי רצות, כל הרצות שברו שיאים אישיים, וארבע כולל חסן שברו שיאים לאומיים.

שיא תחרות 
נייג'ל איימוס () שבר את שיא התחרות בריצת 800 מטר, לאחר שקבע תוצאה של 1:41.89 דקות, התוצאה הטובה בעולם מאז גמר ריצת 800 המטרים באולימפיאדת לונדון שנערך באוגוסט 2012, בו שבר דייוויד רודישה את שיא העולם.
פיוטר ליסק () שבר את שיא התחרות ואת תוצאת השנה בעולם אותה קבע שבוע לפני כן בלוזאן, לאחר שעבר גובה של 6.02 מטר.
כריסטיאן טיילור () שבא את שיא התחרות בקפיצה משולשת, לאחר שקפץ למרחק של 17.82 מטר.

תוצאות
מקצוע שלא מעניק ניקוד בליגת היהלום מסומן בטבלה באפור.

גברים

מקצועות המסלול

מקצועות השדה

נשים

מקצועות המסלול

מקצועות השדה

קישורים חיצוניים

 
 ערוץ היוטיוב הרשמי של ליגת היהלום

הערות שוליים

תחרויות אתלטיקה
2019 בספורט